Астанада студенттер қатарына қабылдау кешінде Қазақстанның ең үлкен туы ашылды
DATE: 01:48, 25 Қараша 2023 | GMT +5
TITLE: Астанада студенттер қатарына қабылдау кешінде Қазақстанның ең үлкен туы ашылды
URL: https://kaz.inform.kz/news/astanada-studentter-katarina-kabildau-keshnde-kazakstannin-en-ulken-tui-ashildi-16f03b/
META: DATE: 01:48, 25 Қараша 2023 | GMT +5
TOTAL WORDS: 176
AUTHOR(S):
TEXT: Жақсылық Үшкемпіров атындағы «жекпежек» сарайында өткен шараға Асхат Аймағамбетов, Айдарбек Ходжаназаров, Ләйлә Сұлтанқызы, Елнұр Бейсембаев және тағы да басқа елге танымал тұлғалар қонақ болып қатысты. Фото: Maqsut Narikbayev University. Бұл рәсім 1994 жылдан бері үздіксіз өткізіліп келеді, аталған шара университетке жаңа студенттерді қабылдаудың маңыздылығын көрсетеді. Биылғы салтанатты шара университеттің келер жылы тойланатын 30 жылдығына орайластырып, «30 жыл - бұл тек бастама» деген атаумен өткізілді. Сондай-ақ кеш бағдарламасы аясында – Қазақстанның ең үлкен туының ашылу рәсімі өтті. Жібектен тоқылған тудың ауданы 80 шаршы метрді құраса, салмағы 60 келіге жуық болды. Аталған шараның хедлайндері ретінде эстрада жұлдыздары - Қайрат Нұртас пен Дастан Оразбеков көрермендер алдында өнер көрсетті. Бұл ауқымды шараға бес мыңнан астам адам қатысты. Фото: Maqsut Narikbayev University. Фото: Maqsut Narikbayev University. Шара барысында университеттің жоғары мектептері әлеуметтік жоба мен театрлық қойылым бойынша өзара сайысқа түсті. Әділ қазылар алқасының құрамында Арай Әлімхан, Әсел Ақпар, Amre, Дина Тәженова, Дина Сансызбаева сынды танымал тұлғалар болды. Жеңген команда ұрпақтан ұрпаққа табысталып келе жатқан кубокты иеленді. Фото: Maqsut Narikbayev University. Айта кету керек, студенттер бұл іс-шараға үш ай бойы дайындалған болатын
